«I Can't Go On» (norsk oversettelse: "jeg kan ikke fortsette") er en svensk poplåt som fremføres av sangeren Robin Bengtsson. Den vant Melodifestivalen 2017 og var Sveriges bidrag i Eurovision Song Contest 2017. Sangen er skrevet og produsert av David Kreuger, Hamed «K-One» Pirouzpanah og Robin Stjernberg. Låten ble sluppet for digital nedlastning i Sverige 26. februar 2017 og nådde en tredjeplass på den svenske singellisten.